પેટ્રોલિયમ પ્રધાન ધર્મેન્દ્ર પ્રધાને આ મામલે જણાવ્યું હતું કે ઓપેક દેશોમાં તેલના ઓછા ઉત્પાદનના કારણે આંતરરાષ્ટ્રીય બજારમાં ક્રૂડના ભાવો વધી ગયા છે. ક્રૂડના ભાવમાં અત્યારે આવેલી તેજીની પાછળ ડિમાંડમાં વૃદ્ધિ થવી, સાઉદી અરબની આગેવાનીમાં તેલ ઉત્પાદક દેશોના ઉત્પાદનમાં ઘટાડો કરવો, વેનેઝુએલામાં ઉત્પાદનમાં ઉણપ અને અમેરિકાનો ઈરાન પર પ્રતિબંધ લગાવવાનો નિર્ણય જેવા કારણો જવાબદાર છે.